Karate Combat – Noul sport de full contact care îmbină Karate cu MMA (VIDEO)

Karate Combat este cel mai nou sport de full contact apărut pe piața și putem spune fără doar și poate că arată extrem de promițător și este un real competitor pentru MMA. Când spunem competitor, ne referim la faptul că ar putea fi o alternativă pentru cei cărora le place MMA-ul mai mult când se desfășoară în picioare, decât atunci când lupta ajunge la sol.

Ce este Karate Combat? Care sunt regulile?

Karate Combat se desfășoară într-o ‘groapă’ pătrată cu laturile de 6,5 m și pereți poziționați la un unghi de 45 de grade. Fiecare luptă se desfășoară pe durata a 3 runde de 3 minute fiecare, iar sistemul de punctare este cel clasic, de 10 puncte / rundă.

Regulile de bază:

punctajul se obține în funcție de lovituri eficiente și controlul gropii

luptătorii au voie să stea la sol doar 5 secunde, după care sunt ridicați pentru a încuraja acțiunea

loviturile de pumn și de picior sunt permise deasupra taliei și sub genunchi

nu sunt permise loviturile de genunchi, coatele și uppercuturile

nu sunt permise submisiile

Karate Combat își propune să revitalizeze arta marțială numită Karate, într-un mod foarte original și fresh. Calitatea filmărilor și a producției este desăvârșită, iar faptul că Bas Rutten (fost campion în MMA) este unul dintre comentatori este un mare plus.